На основу члана 18. став 1. Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ („Службени гласник РСˮ, бр. 108/16, 113/17 и 52/19) и члана 42. став 1. Закона о Влади („Службени гласник РСˮ, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

У Р Е Д Б У

О ИЗМЕНАМА И ДОПУНИ УРЕДБЕ О ПОСТУПКУ

ЗА УТВРЂИВАЊЕ ПРАВА НА ИСПЛАТУ ДЕВИЗНЕ ШТЕДЊЕ ГРАЂАНА

Члан 1.

У Уредби о поступку за утврђивање права на исплату девизне штедње грађана („Службени гласник РСˮ, бр. 8/17 и 9/18), у члану 1. речи: „(„Службени гласник РСˮ, бр. 108/16 и 113/17)ˮ замењују се речима: „(„Службени гласник РСˮ, бр. 108/16, 113/17 и 52/19)ˮ.

Члан 2.

У члану 9. после става 4. додаје се нови став 5, који гласи:

„Укупан број амортизационих обвезница који се утврђује по девизном штедиши, заокружује се на цео број.”.

Досадашњи став 5. постаје став 6.

У досадашњем ставу 6, који постаје став 7, речи: „десет једнаких полугодишњих рата, почев од 31. августа 2019. године и закључно са 29. фебруаром 2024. године” замењују се речима: „осам једнаких полугодишњих рата, почев од 28. фебруара 2020. године и закључно са 31. августом 2023. године”.

Члан 3.

У члану 15. речи: „почев од октобра 2019. године” замењују се речима: „почев од априла 2020. године”.

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број:110-8364/2019-2

У Београду, 29. августа 2019. године

В Л А Д А

ПРЕДСЕДНИК

Ана Брнабић, с.р.